
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1317 

27 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση - Συγκρότηση Επιτροπής Μελέτης για την Οι¬ 
κονομική κατάσταση των Δημοσίων Νοσοκομείων 
και καθορισμός αποζημίωσης των μελών αυτής.... 1 

Καταβολή ειδικής αποζημίωσης στο προσωπικό των 
Ενόπλων Δυνάμεων που διατίθεται για τη λήψη μέ¬ 
τρων τάξης και ασφάλειας των Ολυμπιακών Αγώ¬ 
νων κατά το χρονικό διάστημα από 1ης Ιουλίου έως 

30ής Σεπτεμβρίου 2004. 2 

Τροποποίηση της υπ’ αριθμ. Φ.821.2/Σ217/Ζ1/13157/ 
9.8.2001 (ΦΕΚ 1075/τ.Β') απόφασηςτου ΥΠ.Ε.Π.Θ. 3 
Καθορισμός αποζημίωσης για την πρόσληψη συμβού¬ 
λου σε θέματα υποστήριξης της ελληνικής υπηρε¬ 
σίας πολιτικής αεροπορίας στην ανάπτυξη και 
εφαρμογή διαδικασιών που απαιτούνται για να 
συμμορφωθεί με τους κανονισμούς του Συνδέ¬ 
σμου Αεροπορικών Αρχών. 4 

Καθορισμός αποζημίωσης για την πρόσληψη συμβού¬ 
λου σε θέματα υποστήριξης της ελληνικής υπηρε¬ 
σίας πολιτικής αεροπορίας στην ανάπτυξη και 
εφαρμογή διαδικασιών που απαιτούνται για να 


συμμορφωθεί με τους κανονισμούς του Συνδέ¬ 
σμου Αεροπορικών Αρχών. 5 

Καθορισμός ύψους δαπάνης ορθοδοντικής θερα¬ 
πείας σε ανήλικους ασφαλισμένους του Οίκου 
Ναύτου για το έτος 2004. 6 


ΑΠΟΦΑΣΕΙΣ 

Αριθ. 2/45592/0022 (1) 

Σύσταση - Συγκρότηση Επιτροπής Μελέτης για την Οικο¬ 
νομική κατάσταση των Δημοσίων Νοσοκομείων και κα¬ 
θορισμός αποζημίωσης των μελών αυτής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 248/1988 "Οργανι¬ 


σμός του Υπουργείου Οικονομικών" (ΦΕΚ128τ.Α'), όπως 
τροποποιήθηκε και ισχύει. 

β) Του Π.Δ. 81/2002 "Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών" (ΦΕΚ 57 τ.Α'). 

γ) Του άρθρου 19 του Ν.1599/1986 "Σχέσεις Κράτους- 
Πολίτη, καθιέρωση νεόυ τύπου ταυτότητας και άλλες δια¬ 
τάξεις" (ΦΕΚ 75 τ.Α'), όπως τροποποιήθηκε και κωδικο- 
ποιήθηκε με τις διατάξεις του Ν. 2690/1999 "Κύρωση του 
Κώδικα Διοικητικής Διαδικασίας και άλλες διατάξεις". 

δ) Του άρθρου 34του Ν. 1914/1990 "Εκσυγχρονισμός και 
Ανάπτυξη του Δημόσιου Τομέα και της κεφαλαιαγοράς, 
φορολογικές ρυθμίσεις και άλλες διατάξεις" (ΦΕΚ178τ.Α'), 
σε συνδυασμό με τις διατάξεις του άρθρου 13 του Ν. 
2346/1995 (ΦΕΚ220τ.Α'). 

ε) Του Ν. 2362/1995 "Περί Δημοσίου Λογιστικού Ελέγ¬ 
χου των δαπανών του Κράτους και άλλες διατάξεις". 

στ) Του άρθρου 17 (παρ. 2, περιπτ. γ') του Ν. 3205/2003 
"Μισθολογικές ρυθμίσεις λειτουργών και υπαλλήλων του 
Δημοσίου κ.λπ.". 

ζ) Του άρθρου 5 παρ. 3 σε συνδυασμό με τις διατάξεις 
των παρ. 2 και 3 του άρθρου 23 της υπ’ αριθμ. 15339/ 
ΔΙΟΕ91/23.3.2004 (ΦΕΚ 547/τ.Β'/31.3.2004) "Μεταβίβαση 
αρμοδιοτήτων και εξουσίας να υπογράφουν "Με εντολή 
Υπουργού", στους Γενικούς Γραμματείς, στο Γενικό 
Γραμματέα Δημοσιονομικής Πολιτικής κ.λπ.". 

η) Της Κοινής Υπουργικής Απόφασης 2/80345/0004/ 
8.11.1999 "Μεταβίβαση εξουσίας σύμφωνα με το άρθρο 7 
παρ.1 του Ν.1943/1991 (ΦΕΚ 2040/1999/τ.Β')". 

θ) Της αριθ. 80015/22.4.2004 απόφασης του Πρωθυ¬ 
πουργού και Υπουργού Απασχόλησης και Κοινωνικής 
Προστασίας "Ανάθεση αρμοδιοτήτων στους Υφυπουρ¬ 
γούς Απασχόλησης και Κοινωνικής Προστασίας (ΦΕΚ 
598/τ.Β'/22.4.2004)". 

ι) Της υπ’ αριθμ. 27304/17.3.2004 απόφασης του Πρω¬ 
θυπουργού και Υπουργού Υγείας και Κοινωνικής Αλλη¬ 
λεγγύης "Ανάθεση αρμοδιοτήτων στους Υφυπουργούς 
Υγείας και Κοινωνικής Αλληλεγγύης (ΦΕΚ 517/τ.Β/ 
17.3.2004)". 

ια) Της υπ’ αριθμ. 14650/Δ10Ε85/519Β717.3.2004 "Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών". 

2. Την ανάγκη μελέτης και διακρίβωσηςτου ύψους του 
χρέους των δημοσίων νοσοκομείων προς τους προμη¬ 
θευτές τους από προμήθεια φαρμάκων, υγειονομικού υλι- 

κού κλπ. ενόψει ρυθμίσεως αυτού, καθώς και την ανάγκη 
μελέτης και εντοπισμού των αιτίων δημιουργίας του χρέ¬ 
ους προς αποφυγήν παρομοίου φαινομένου στο μέλλον. 

3. Το γεγονός ότι από την απόφαση αυτή προκαλείται 
δαπάνη ύψους 40.740,00 ευρώ, η οποία θα αντιμετωπι- 
σθεί από τις εγγεγραμμένες πιστώσεις του ΚΑΕ 0515 του 
ειδ. φορέα 140 του προϋπολογισμού του Υπουργείου Οι¬ 
κονομίας και Οικονομικών, αποφασίζουμε: 

1. Συνιστούμε στο Υπουργείο Οικονομίας και Οικονομι¬ 
κών (Γ.Λ.Κ.) Επιτροπή Μελέτης για την Οικονομική Κατά¬ 
σταση των Δημόσιων Νοσοκομείων αποτελούμενη από 
τους: 

1) Κουρή Γεώργιο, Γεν. Γραμματέα Δημοσιονομικής 
Πολιτικής. 

2) Μπουχώρη Πασχάλη, Γεν. Γραμματέα Υπουργείου 
Υγείας και Κοιν. Αλληλεγγύης. 

3) Μούργκο Στέργιο, Καθηγητή Πανεπιστημίου. 

4) Ντζιούνη Χρίστο, Προϊστάμενο Τμήματος στην Δ20 
Προϋπολογισμού του Γ.Λ.Κ.. 

5) Καρούζου Αργυρώ- Πανωραία, Προϊσταμένη Τμήμα¬ 
τος στην ΥΔΕ Νοσηλειών Πειραιά. 

6) Χατζαρά Νικόλαο, Προϊστάμενο Τμήματος στην 
Υ.Δ.Ε. Ιατροφαρμακευτικής Περίθαλψης. 

7) Ντάνο Σπυρίδωνα, Προϊστάμενο Τμήματος στην 
Υ.Δ.Ε. του Υπουργείου Αγροτικής Ανάπτυξης και Τροφί¬ 
μων. 

8) Γλύκο Αθανάσιο, υπάλληλο του κλάδου ΠΕ/Δημοσιο- 
νομικώνπου υπηρετεί στη Δ20 Προϋπολογισμού (Γ.Λ.Κ.). 

9) Τσουκαλά Ελένη, ειδικό σύμβουλο Υφυπουργού Οι¬ 
κονομίας και Οικονομικών. 

10) Κοσυφάκο Δημήτριο, Προϊστάμενο Τμήματος στο 
Υπουργείο Απασχόλησης και Κοινωνικής Προστασίας. 

11) Μανωλά Μαρούσα, Προϊσταμένη Δ/νσης Οικονομι¬ 
κού Υπουργείου Υγείας και Κοινωνικής Αλληλεγγύης. 

12) Γούναρη Χρυσόστομο, Ειδικό Συνεργάτη Γ.Γ. Πρό¬ 
νοιας. 

13) Παπαευσταθίου Νικόλαο, Ειδικό Σύμβουλο Γ.Γ.Υ. 
Υ.Κ.Α. 

14) Κούρτη Γεώργιο, Οικονομολόγο. 

15) Καραθανάση Νικόλαο, Οικονομολόγο. 

16) Δαμηλάκο Παναγιώτη, Οικονομολόγο. 

17) Κοντοζαμάνη Βασίλειο, Αντιπρόεδρο Ε.Ο.Φ. 

18) Κατσαρού Ευπραξία, Προϊσταμένη Τμήματος Οικο¬ 
νομικού ΥΠ.Υ.Κ.Α. 

19) Παντελάκη Κυριακή, Προϊστάμενη Οικονομικών 
Διαχείρισης Μονάδων Υγείας Γ' ΠΕΣΥΠ Υ.Π.Υ.Κ.Α. 

20) Σταυρούλια Ευστάθιο, Προϊστάμενο Γραφείου 
Προμηθειών Γεν. Αντικαρκινικού Νοσοκομείου Αττικής 
"Αγ. Σάββας". 

21) Απέργη Στυλιανή, Προϊσταμένη Τμήματος Ελέγχου 
Διοίκησης στο Υπουργείο Απασχόλησης και Κοινωνικής 
Προστασίας. 

Χρέη Γραμματέα θα εκτελούν οι: 

1) Καρατζαφέρη Ευσταθία, υπάλληλος του κλάδου ΠΕ 
που υπηρετεί στη Δ/νση Οικονομικού Υ.Π.Υ.Κ.Α. 

2) Λιάρου Αθηνά, υπάλληλοςτου κλάδου ΔΕ-Χειρίστρια 
Η/Υ που υπηρετεί στη Δ/νση Νομικών Προσώπων 
Υ.Π.Υ.Κ.Α. 

3) Πέτσας Βασίλειος υπάλληλος του κλάδου ΠΕ/Δημο- 
σιονομικών που υπηρετεί στη Δ22 -Μισθολογίου (Γ.Λ.Κ.). 

4) Εκίζογλου Χρίστος, υπάλληλος του κλάδου ΠΕ/Δη- 
μοσιονομικών που υπηρετεί στη Δ26 - Συντονισμού και 


Ελέγχου Εφαρμογής Δημοσιολογιστικών Διατάξεων 
(Γ.Λ.Κ.). 

2. Έργο της Επιτροπής είναι: 

α) Η μελέτη του χρέους των δημοσίων νοσοκομείων 
προς τους προμηθευτές τους από την προμήθεια φαρμά¬ 
κων, υγειονομικού υλικού, χημικών αντιδραστηρίων και 
ορθοπεδικού υλικού, η διευρεύνηση εναλλακτικών μεθό¬ 
δων επαλήθευσης των σχετικών χρηματικών απαιτήσεων 
και η τελική εισήγηση περί της προσφορότερης μεθόδου 
διακρίβωσης αυτών μη αποκλεισμένης και της εισήγησης 
για ανάθεση του έργου σε ελεγκτική εταιρία. 

β) Τα αναφερόμενα στην προηγούμενη περίπτ. α' όσον 
αφορά τα χρέη των ασφαλιστικών φορέων προς τα ανω¬ 
τέρω νοσοκομεία. 

γ) Ο συντονισμός και ο έλεγχος των σχετικών διαδικα- 
σιώνπου θα απαιτηθούν για τη διακρίβωση του χρέους με 
τον τρόπο που θα αποφασίσει η Κυβέρνηση. 

δ) Ο τελικός προσδιορισμός των χρεών με βάση τα απο¬ 
τελέσματα του ελέγχου που θα προκριθεί και η υποβολή 
σχετικής έκθεσης στον Υφυπουργό Οικονομίας και Οικο¬ 
νομικών Πέτρο Δούκα. 

ε) Η σύνταξη σχεδίων νομοθετικών κειμένων ή κανονι¬ 
στικών αποφάσεων για την υλοποίηση των αποφάσεων 
που θα λάβει η Κυβέρνηση, όσον αφορά τη ρύθμιση των 
χρεών. 

στ) Ο εντοπισμός περιπτώσεων διαφυγόντων εσόδων 
των κρατικών νοσοκομείων (μη καταγραφή αυτών, έλλει¬ 
ψη κοστολόγησης προσφερομένων στους ασθενείς υπη¬ 
ρεσιών, παροχή δωρεάν υπηρεσιών όπως κέντρα αιμο¬ 
δοσίας, ιστοσυμβατότητας, μεταμοσχεύσεων κ.λπ.), και 
η εισήγηση μέτρων και προτάσεων με σκοπό την ενίσχυ¬ 
ση των εσόδων τους. 

ζ) Η μελέτη των αιτίων δημιουργίας χρεών στους παρα¬ 
πάνω φορείς και η διατύπωση προτάσεων για την αποφυ¬ 
γή τους στο μέλλον. 

η) Η μελέτη της αποτελεσματικότητας του ισχύοντος 
διαδικαστικού πλαισίου πληρωμής των υπηρεσιών υγείας 
από τους ασφαλιστικούς φορείς. 

θ) Η μελέτη του συστήματος περίθαλψης των ανασφά¬ 
λιστων και οικονομικά αδύνατων Ελλήνων υπηκόων και 
αλλοδαπών, καθώς επίσης και του τρόπου καταγραφής 
και είσπραξης των δικαιωμάτωντων νοσοκομείων από την 
προσφορά υπηρεσιών σε ασφαλισμένους αλλοδαπούς 
εκτός χωρών της Ε.Ε.. 

ι) Η μελέτη γενικά της οικονομικής κατάστασης των πα¬ 
ραπάνω φορέων και η διατύπωση συγκεκριμένων προτά¬ 
σεων για την εξυγίανση των διαχειρίσεών τους. 

3. Για την ταχύτερη και αποτελεσματικότερη διεξαγωγή 
του έργου της η Επιτροπή θα λειτουργεί σε δύο Υποεπι¬ 
τροπές, ως ακολούθως: 

α) Στην πρώτη Υποεπιτροπή, η οποία έχει ως έργο τα 
αναφερόμενα στις περιπτώσεις α-ε της παρ. 2 της πα¬ 
ρούσας, μετέχουν οι: 

1) Κουρής Γεώργιος, 2) Ντζιούνης Χρίστος 3) Γλύκος 
Αθανάσιος, 4) Τσουκαλά Ελένη, 5) Καραθανάσης Νικόλα¬ 
ος, 6) Κοντοζαμάνης Βασίλειος, 7) Κοσυφάκος Δημή- 
τρης, 8) Μανωλά Μαρούσα, 9) Δαμηλάκος Παναγιώτης 
10) Παπαευσταθίου Νικόλαος. 

Πρόεδρος της Υποεπιτροπής ορίζεται ο Κουρής Γεώρ¬ 
γιος και αναπληρωτής του ο Ντζιούνης Χρίστος. 

Γραμματείς ορίζονται οι: 

1) Εκίζογλου Χρίστος 

2) Πέτσας Βασίλειος 

β) Στη δεύτερη Υποεπιτροπή, η οποία έχει ως έργο τα 
αναφερόμενα στις περιπτ. στ-ι της παρ. 2 της παρούσας, 
μετέχουν οι: 

1) Μπουχώρης Πασχάλης 2) Μούργκος Στέργιος, 3) Κα- 
ρούζου Αργυρώ - Πανωραία, 4) Ντάνος Σπυρίδων, 5) Γού- 
ναρης Χρυσόστομος, 6) Χατζαράς Νικόλαος, 7) Κατσα- 
ρού Ευπραξία, 8) Παντελάκη Κυριακή, 9) Σταυρούλιας 
Ευστάθιος, 10) Κούρτης Γεώργιος, 11) ΑπέργηΣτυλιανή. 

Πρόεδρος της Υποεπιτροπής ορίζεται ο Μπουχώρης 
Πασχάλης κι αναπληρωτής του ο Μούργκος Στέργιος. 

Γ ραμματείς ορίζονται οι: 

1) Καρατζαφέρη Ευσταθία 

2) Λιάρου Αθηνά 

γ) Συντονιστής των Υποεπιτροπών ορίζεται ο Γεν. Γραμ- 
ματέας Δημόσιόν. Πολιτικής, Γεώργιος Κουρής και ανα¬ 
πληρωτής του ο Γεν. Γραμματέας Υ.Π.Υ.Κ.Α., Πασχάλης 
Μπουχώρης. 

δ) Οι Υποεπιτροπές θα συνέρχονται σε ολομέλεια όταν 
παρίσταται ανάγκη, μετά από πρόσκληση του Συντονιστή, 
καθώς και για τη διατύπωση των τελικών εισηγήσεών της. 

4. Οι Υποεπιτροπές μπορεί κατά την εκτέλεση του έρ¬ 
γου τους να έχουν πρόσβαση στα βιβλία και στοιχεία των 
νοσοκομείων και των φορέων της παρ. 2, καθώς και σε 
οποιαδήποτε έγγραφα, παραστατικά, μελέτες, πορίσμα¬ 
τα ή έρευνες που έχουν εκδοθεί από τις υπηρεσίες των 
Υπουργείων Υγείας και Κοινωνικής Αλληλεγγύης, Οικο¬ 
νομίας και Οικονομικών και Απασχόλησης και Κοινωνικής 
Προστασίας. 

Νοσοκομεία τα οποία δεν θα συνεργασθούν με την Επι¬ 
τροπή και θα δημιουργήσουν προσκόμματα στο έργο 
της, θα εξαιρεθούντης όποιας ρύθμισηςτωνχρεώντους. 

5. Οι Υποεπιτροπές πρέπει να ολοκληρώσουν το έργο 
τους το αργότερο μέσα σε τρεις (3) μήνες από τη δημοσί¬ 
ευση της παρούσας στην Εφημερίδα της Κυβέρνησης και 
στη συνέχεια η Επιτροπή μέσα σε δέκα πέντε (15) ημέρες 
το αργότερο να υποβάλει τη σχετική εισήγησή της στον 
Υφυπουργό Οικονομίας και Οικονομικών Πέτρο Δούκα. 

Από την υποβολή της κατά τα ανωτέρω εισήγησης, κα- 
ταργείται η Β' Υποεπιτροπή , ενώ η Α' Υποεπιτροπή διατη¬ 
ρείται επί τρεις (3) ακόμη μήνες για την ολοκλήρωση του 
έργου της που αναφέρεται στις περιπτ. γ-ε'της παρ. 2 της 
απόφασης, εκτός κι αν το έργο αυτό ολοκληρωθεί ενωρί- 
τερα, οπότε λήγει αυτοδικαίως η θητεία της. 

6. Καθορίζουμε την αμοιβή κατά μήνα της ομάδας ερ¬ 
γασίας η οποία συνεδριάζει εκτός ωραρίου εργασίας των 
δημοσίων υπηρεσιών ως εξής: 

Συντονιστής (1): 450 Ευρώ 

Πρόεδρος Υποεπιτροπής (1) 400 Ευρώ 

Έκαστο μέλος: 370 Ευρώ 

Γραμματείς (έκαστος): 320 Ευρώ. 

Η ανωτέρω αποζημίωση καταβάλλεται στους δικαιού¬ 
χους μετά από βεβαίωση του Προέδρου κάθε Υποεπιτρο¬ 
πής εφόσον παραστούν σε όλες τις συνεδριάσεις της, οι 
οποίες δεν μπορούν να είναι λιγότερες των τεσσάρων (4). 

Σε περίπτωση συμμετοχής σε λιγότερες των τεσσάρων 
(4) συνεδριάσεων η αποζημίωση μειώνεται ανάλογα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΝΙΚ. ΑΓΓΕΛΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΥΛΕΓΓΙΗΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. Φ.800/115/147555/Σ. 1024 (2) 

Καταβολή ειδικής αποζημίωσης στο προσωπικό των Ενό¬ 
πλων Δυνάμεων που διατίθεται για τη λήψη μέτρωντά- 
ξης και ασφάλειας των Ολυμπιακών Αγώνων κατά το 
χρονικό διάστημα από 1ης Ιουλίου έως 30ής Σεπτεμ¬ 
βρίου 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

α.Τις διατάξεις του άρθρου 8 παρ. 12 στοιχ. β' του νό¬ 
μου 3207/2003 "Ρύθμιση θεμάτων Ολυμπιακής Προετοι¬ 
μασίας και άλλες διατάξεις” (ΦΕΚ Α' 302/24.12.2003). 

β. Τις διατάξειςτου άρθρου 40του νόμου 849/1978 "Πε¬ 
ρί παροχής κινήτρων δια την ενίσχυσιν της περιφερεια¬ 
κής και οικονομικής ανάπτυξης της χώρας” (ΦΕΚΑ' 232), 
όπως συμπληρώθηκε με το άρθρο 8του νόμου 2192/1993 
(ΦΕΚΑ'57). 

γ. Τις διατάξεις του άρθρου 26 παρ. 1 του νόμου 
2362/1995 "Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις” (ΦΕΚΑ' 247). 

δ. Τις διατάξεις του άρθρου 29Ατου νόμου 1558/1985 
"Κυβέρνηση και Κυβερνητικά Όργανα” (ΦΕΚ Α' 137), το 
οποίο προστέθηκε με το άρθρο 27 του νόμου 2081/1992 
(ΦΕΚ Α’ 154) και αντικαταστάθηκε με το άρθρο 1 παρ. 2 
του νόμου 2469/1997 (ΦΕΚΑ'38). 

ε. Την υπ’ αριθ. 177026/17.3.2004 Κοινή Απόφαση του 
Πρωθυπουργού και του Υπουργού Εθνικής Άμυνας "Ανά¬ 
θεση αρμοδιοτήτων Υπουργού Εθνικής Άμυνας στους 
Υφυπουργούς Εθνικής Άμυνας” (ΦΕΚ Β'517/17.3.2004). 

στ. Την υπ’ αριθ. 14650/ΔΙΟΕ 85 από 17.3.2004 Κοινή 
Απόφαση του Πρωθυπουργού και του Υπουργού Οικονο¬ 
μίας και Οικονομικών "Καθορισμός αρμοδιοτήτων των 
Υφυπουργών Οικονομίας & Οικονομικών” (ΦΕΚ Β' 519). 

ζ. Το γεγονός ότι από τις διατάξεις της παρούσας Από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού συνολικού ύψους 42.048.000 ευρώ περί¬ 
που, η οποία, μέχρι του ποσού των 41.400.000 ευρώ θα 
αντιμετωπιστεί με μέριμνα του Υπουργείου Οικονομίας 
και Οικονομικών και ειδικότερα με την εγγραφή της πί¬ 
στωσης αυτής στον ΚΑΕ 0489 του ΕΦ 11-690, το δε υπό¬ 
λοιπο ποσό των 648.000 ευρώ, θα καλυφθεί με μέριμνα 
του ΥΠΕΘΑ από τον εγκεκριμένο Π/Υ Ολυμπιακής Προε¬ 
τοιμασίας, ΕΦ 11-690, αποφασίζουμε: 

Άρθρο 1 

1. Στο στρατιωτικό και πολιτικό προσωπικό και των 
τριών Κλάδωντων Ενόπλων Δυνάμεων, που διατίθεται για 
τη λήψη μέτρων τάξης και ασφάλειας των Ολυμπιακών 
Αγώνων κατά το χρονικό διάστημα από 1ης Ιουλίου έως 
και 30ής Σεπτεμβρίου 2004, σύμφωνα με τις διατάξεις της 

παραγράφου 12 στοιχ. β' ίου άρθρου 8 του νόμου 
3207/2003 (ΦΕΚ 302, τ.Α'), καταβάλλεται, κατ’ άτομο, ει¬ 
δική αποζημίωση, όπως παρακάτω: 

α. Ειδική αποζημίωση ύψους 2.300 ευρώ, στο προσωπι¬ 
κό των παρακάτω κατηγοριών, το οποίο είτε συνεργάστη¬ 
κε άμεσα με το προσωπικό της Ελληνικής Αστυνομίας 
(ΕΛ.ΑΣ) και των λοιπών Φορέων και Υπηρεσιών ασφαλεί¬ 
ας στον επιτελικό σχεδίασμά και συντονισμό των μέτρων 
τάξης και ασφάλειας των Ολυμπιακών Αγώνων, είτε δια¬ 
τέθηκε για την υλοποίηση των μέτρων αυτών και εκτέλε- 
σε τα καθήκοντά του με βάση τις διαταγές, τις οδηγίες ή 
την εποπτεία της αρμόδιας σε κάθε περίπτωση Υπηρε¬ 
σίας Ασφαλείας: 

(1) Στο προσωπικό του Κλάδου Ολυμπιακών Αγώνων 
2004 του Γενικού Επιτελείου Εθνικής Άμυνας (ΚΛ.ΟΑ 
04/ΓΕΕΘΑ) και λοιπό προσωπικό ΓΕΕΘΑ. 

(2) Στο προσωπικό της Στρατιωτικής Διακλαδικής Δύ¬ 
ναμης Ασφάλειας Ολυμπιακών Αγώνων 2004 (ΣΔΑΟΑ 
2004) (Επιτελείο, Μονάδες και Υπομονάδες) και, συγκε¬ 
κριμένα, Δύναμη Ασφάλειας, Οδηγοί Οχημάτων, Παρα¬ 
τηρητές, προσωπικό φύλαξης Αεροδρομίου "Ελευθέ¬ 
ριος Βενιζέλος”, πυροτεχνουργοί, προσωπικό επάνδρω¬ 
σης Ολυμπιακού Κέντρου Ασφάλειας(ΟΚΑ), Κέντρου 
Συντονισμού Αεροπορικών Επιχειρήσεων (ΚΣΑΕ), Ολυ¬ 
μπιακού Κέντρου Επιχειρήσεων Λιμενικού Σώματος 
(Ο ΚΕΑΣ). 

(3) Στο προσωπικό των Διευθύνσεων Ολυμπιακών Αγώ¬ 
νων (ΔΟΑ) των Γενικών Επιτελείων (ΓΕ). 

(4) Στους βατραχανθρώπους, τους αυτοδύτες και τα 
πληρώματα των σκαφών ανορθόδοξου πολέμου του Πο¬ 
λεμικού Ναυτικού (ΠΝ) και του Στρατού Ξηράς (ΣΞ) και 
της Πολεμικής Αεροπορίας (ΠΑ) που διατέθηκαν στο Λι¬ 
μενικό Σώμα (ΑΣ). 

(5) Στο προσωπικό της Διακλαδικής Μονάδας Υγεινομι- 
κού για την αντιμετώπιση Πυρηνικών - Βιολογικών - Χημι¬ 
κών Απειλών (ΔΜΥ/ΠΒΧ), του κλιμακίου ΠΒΧτου 401 Γε¬ 
νικού Στρατιωτικού Νοσοκομείου Αθηνών και στους συν¬ 
δέσμους με την Νατοϊκή Μονάδα αντιμετώπισης ΠΒΧ 
Απειλών. 

(6) Στα πληρώματα των ελικοπτέρων της Αεροπορίας 
Στρατού και τα πληρώματα των λοιπών ιπταμένων μέσων 
και των τριών Κλάδων των Ενόπλων Δυνάμεων (ΕΔ) που 
τέθηκαν στη διάθεση της ΕΛ.ΑΣ. 

(7) Στο προσωπικό που διατέθηκε για τη φύλαξη ζωτι¬ 
κών εγκαταστάσεων, εντός και εκτός του Νομού Αττικής. 

(8) Στο προσωπικό της Υποστηρικτικής Ομάδας Διαχεί¬ 
ρισης Κρίσεων της Γενικής Γραμματείας Πολιτικής Προ¬ 
στασίας (ΥΟΔΚ/ΓΓΠΠ). 

(9) Στο προσωπικό που διατέθηκε για τη στελέχωση του 
Ολυμπιακού Κέντρου Ασφάλειας Ζωτικών Εγκαταστά¬ 
σεων (ΟΚΑΖΕ). 

β. Ειδική αποζημίωση ύψους 700 ευρώ, στο προσωπικό 
των παρακάτω κατηγοριών, το οποίο, είτε διατέθηκε για 
την υλοποίηση μέτρων τάξης και ασφάλειας για χρονικό 
διάστημα που δεν υπερβαίνει τις είκοσι (20) ημέρες, είτε 
υποστήριξε, από πλευράς διοικητικής μέριμνας, το προ¬ 
σωπικό των κατηγοριών της προηγούμενης υποπαρα- 
γράφου και κατέστησε, έτσι, εφικτή την εκπλήρωση της 
αποστολής του, είτε συμμετείχε, με οποιοδήποτε τρόπο, 
στην ενίσχυση και επικάλυψη των μέτρων ασφαλείας & 
τάξης του συνολικού σχεδίου ασφαλείας των Ολυμπια¬ 
κών Αγώνων: 


(1) . Ομάδες Στελεχών Επάνδρωσης του Εθνικού Κέ¬ 
ντρου Επιχειρήσεων ΓΕΕΘΑ κατά την περίοδο των Ολυ¬ 
μπιακών Αγώνων 2004 και Τμήμα Πληροφοριών Ολυμπια¬ 
κών Αγώνων (ΠΛ.ΟΑ) της Διακλαδικής Διεύθυνσης Στρα¬ 
τιωτικών Πληροφοριών του ΓΕΕΘΑ , καθώς και λοιπό 
προσωπικό ΓΕΕΘΑ. 

(2) Υποστηρικτικό προσωπικό στρατοπέδων στρατωνι¬ 
σμού ΣΔΔΑ ΘΑ 04. 

(3) Ομάδες στελέχωσης Κέντρου Επιχειρήσεων Γενι¬ 
κού Επιτελείου Στρατού (ΓΕΣ). 

(4) Προσωπικόπου διατίθεται γιατηνεπιτήρησητωνχερ- 
σαίων συνόρων, στα πλαίσια της συνεργασίας της ΕΛ.ΑΣ 
με τον Στρατό Ξηράς, σύμφωνα με τα οικεία σχέδια. 

(5) Προσωπικό Γενικού Επιτελείου Ναυτικού (ΓΕΝ). 

(6) Προσωπικό που διατίθεται για την επιτήρησητων θα¬ 
λασσίων συνόρων και την ενίσχυση της αστυνόμευσή 
τους, στα πλαίσια της συνεργασίας του ΠΝ με το ΑΣ, σύμ¬ 
φωνα με τα οικεία σχέδια, καθώς και το προσωπικό υπο¬ 
στήριξης αυτών. 

(7) Προσωπικό της Πολεμικής Αεροπορίας (ΠΑ), που 
διατέθηκε για τη φύλαξη της Αρχαίας Ολυμπίας. 

(8) Προσωπικό της ΠΑ που διατέθηκε για ελέγχους των 
μέσων τρίτων φορέων που διενήργησαν αεροφωτογρα- 
φήσεις. 

(9) Προσωπικό της ΠΑπου διατέθηκε για τη στελέχωση 
του Κέντρου Ελέγχου Περιοχής Αθηνών και Προσέγγισης 
του Αεροδρομίου "Ελευθέριος Βενιζέλος". 

(10) Προσωπικό της ΠΑ που διατέθηκε για τον σχεδία¬ 
σμά των επιχειρήσεων και για τη στελέχωση των Κέντρων 
Επιχειρήσεων. 

(11) Προσωπικό της ΠΑ που διατέθηκε για την εξυπη¬ 
ρέτηση των αυξημένων αναγκών του συστήματος αερο¬ 
πορικού ελέγχου, κατά την διάρκεια των Ολυμπιακών 
Αγώνων. 

(12) Προσωπικό της ΠΑπου διατέθηκε για την υποστή¬ 
ριξη των επιχειρήσεων και την ασφάλεια των Ιπταμένων 
ΒΑΩΑΒ, καθώς και των αεροσκαφών σταθερών πτερύγων 
του σχεδίου αντιμετώπισης απειλών Κατηγορίας 2. 

(13) Προσωπικό των πτητικών μέσων και προσωπικό 
υποστήριξης πτήσεων, καθώς και προσωπικό των αντιαε¬ 
ροπορικών όπλων και των κατευθυνόμενων βλημάτων, 
που διατέθηκε από την ΠΑ στα πλαίσια των αυξημένων 
αναγκών ελέγχου και επιτήρησης του εθνικού εναέριου 
χώρου και ΡΙΒ ΑΘΗΝΩΝ, καθώς και των αερομεταφορών 
και αεροδιακομιδών, κατά την διάρκεια των Ολυμπιακών 
Αγώνων 2004. 

2.α.Οι δικαιούχοι που ορίζονται στην παραπάνω παρά¬ 
γραφο Ια, λαμβάνουν την αποζημίωση μόνον σε περί¬ 
πτωση, κατά την οποία, από 1ης Ιουλίου μέχρι 30 Σεπτεμ¬ 
βρίου 2004, έχουν συμμετάσχει στη λήψη μέτρων ασφά¬ 
λειας και τάξης, κατά τα παραπάνω, τουλάχιστον κατά το 
ήμισυ του συνολικού χρονικού διαστήματος, κατά το 
οποίο η Υπηρεσία ή Μονάδα στην οποία ανήκουν, διατέ¬ 
θηκε ή ενεπλάκη στο σχεδίασμά, τη λήψη ή την υλοποίη¬ 
ση των μέτρων τάξης και ασφάλειας των Ολυμπιακών 
Αγώνων και σε κάθε περίπτωση για συνολικό χρονικό διά¬ 
στημα τουλάχιστον είκοσι(20) ημερών. 

β. Οι δικαιούχοι που ορίζονται στην παραπάνω παρά¬ 
γραφο 1 β, λαμβάνουν την αποζημίωση μόνον σε περί¬ 
πτωση, κατά την οποία, από 1ης Ιουλίου μέχρι 30 Σεπτεμ¬ 
βρίου 2004, εκτελέσουντα έργα που περιγράφονται στην 
παράγραφο αυτή, τουλάχιστον κατά το ήμισυ του συνολι¬ 
κού χρονικού διαστήματος κατά το οποίο η Υπηρεσία ή 

Μονάδα, στην οποία ανήκουν διατέθηκε ή ενεπλάκη στα 
περιγραφόμενα έργα, και, σε κάθε περίπτωση, για συνο¬ 
λικό χρονικό διάστημα τουλάχιστον δέκα (10) ημερών. 

γ.Σε περίπτωση, κατά την οποία οι δικαιούχοιτης παρα¬ 
γράφου Ια δεν πληρούν το χρονικό κριτήριο των είκοσι 
ημερών της παραγράφου 2α, λαμβάνουν την ειδική απο¬ 
ζημίωση των 700 ευρώ, υπό την προϋπόθεση ότι πληρούν 
το χρονικό κριτήριο των δέκα ημερών της παραγράφου 
2β· 

Άρθρο 2 

1. Η σύνταξη καταστάσεων ονομαστικοποίησης των δι¬ 
καιούχων των παραπάνω κατηγοριών, με βάση τα κριτή¬ 
ρια του άρθρου 1, θα γίνει με ευθύνη των Διοικητών των 
Μονάδων ή των Διευθυντών των Υπηρεσιών, στις οποίες 
ανήκει το προσωπικό ή από τις οποίες διατίθεται για τη λή¬ 
ψη μέτρωντάξης & ασφάλειας. Οι καταστάσεις αυτές, θε¬ 
ωρημένες και υπογεγραμμένες, θα υποβληθούν στις 
ΔΟΑ των ΓΕ, προκειμένου, στη συνέχεια, να εκδώσουν 
εγκριτικές - καταλογιστικές διαταγές σε βάρος των πι¬ 
στώσεων που θα διατεθούν για το σκοπό αυτό στα ΓΕ. Οι 
διαταγές αυτές θα διαβιβασθούν, ακολούθως, στα αντί¬ 
στοιχα μηχανογραφικά κέντρα ή τις υπηρεσίες εξαγωγής 
- πληρωμής μισθοδοσίας. Κατ’ ανάλογο τρόπο θα ενερ¬ 
γήσει ο ΚΛ.ΟΑ 04/ΓΕΕΘΑ για το προσωπικό του Επιτελεί¬ 
ου. Οι λεπτομέρειες που είναι αναγκαίες για την εφαρμο¬ 
γή των προβλέψεων αυτής της παραγράφου, θα ρυθμι¬ 
στούν με διαταγή του ΓΕΕΘΑ. 

2. Η καταβολή της ειδικής αποζημίωσης στους δικαιού¬ 
χους θα γίνει εφάπαξ, με ξεχωριστές μηχανογραφικές ή 
χειρογραφικές καταστάσεις, κατ’ ανάλογο τρόπο με τη 
μισθοδοσία προσωπικού, μέσω του Διατραπεζικού Συ¬ 
στήματος ”ΔΙΑΣ”, ή σε βάρος της πάγιας προκαταβολής, 
με μέριμνα των ΓΕ. 

3. Η ειδική αποζημίωση που καταβάλλεται στις κατηγο¬ 
ρίες προσωπικού του άρθρου 1, δεν υπόκειται σε φόρο 
εισοδήματος και κρατήσεις υπέρ τρίτων. 

Άρθρο 3 

Η ισχύς της παρούσας Απόφασης αρχίζει την 1.7.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΠΕΤΡΟΣ ΔΟΥΚΑΣ ΙΩΑΝ. ΛΑΜΠΡΟΠΟΥΛΟΣ 
-♦- 

Αριθ. Φ.821/2139Σ/85089/Ζ1 (3) 

Τροποποίηση της υπ’ αριθμ. Φ.821.2/Σ217/Ζ1/13157/ 
9.8.2001 (ΦΕΚ 1075/τ.Β') απόφασης του ΥΠ.Ε.Π.Θ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις των άρθρων 14 και 16 , παρ. 6, 7, 10 και 
11 του Ν. 2413/1996 (ΦΕΚ 124/τ.Α'). 

2) Τις διατάξεις του άρθρου 6 παρ.8 του Ν. 2909/2001 
(ΦΕΚ90/τ.Α'). 

3) Την υπ’ αριθμ. Φ.821.2/Σ467/Ζ1/3523/24.7.1996 από¬ 
φαση του Υπουργού Εθνικής Παιδείας και Θρησκευμά¬ 
των περί καθορισμού περιοχής ευθύνης των συντονιστών 
εκπ/σης των ελληνικών διπλωματικών αρχών του εξωτε¬ 


ρικού (ΦΕΚ 707/τ.Β'), όπως τροποποιήθηκε με τις υπ’ 
αριθμ. Φ.821 /Σ34/Ζ 1/281/20.1.1999 (ΦΕΚ 88/τ.Β'), 
Φ.821/Ζ42/Ζ1/2135/12.6.2000 (ΦΕΚ 824/τ.Β')και Φ.821/ 
Σ221/2414/8.6.2001 (ΦΕΚ 791/τ.Β') αποφάσεις. 

4) Την υπ’ αριθμ. Φ.821.2/Σ217/Ζ1/3157/9.8.2001 (ΦΕΚ 
1075/τ.Β') απόφαση του Υπουργού Εθνικής Παιδείας και 
Θρησκευμάτων. 

5) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη στον κρατικό προϋπολο¬ 
γισμό, αποφασίζουμε: 

Τροποποιούμε την υπ’ αριθμ. Φ.821.2/Σ217/Ζ1/ 
3157/9.8.2001 (ΦΕΚ 1075/τ.Β') απόφαση του ΥΠ.Ε.Π.Θ. 
περί καθορισμού προσόντων, κριτηρίων και διαδικασίας 
επιλογής Συντονιστών Εκπαίδευσης Εξωτερικού,ως 
εξής: 

1) Το εδάφιο ββ της παρ. βτίΛτάρθρου 1 αντικαθίσταται 
ως ακολούθως: 

"πτυχίου ή τίτλου μεταπτυχιακών σπουδών οιουδήποτε 
τμήματος τριτοβάθμιας εκπαίδευσης της αλλοδαπής 
αναγνωρισμένου από το ΔΙ.ΚΑΤ.Σ.Α." 

2) Το εδάφιο γγτης παρ. βτου άρθρου 1 αντικαθίσταται 
ως ακολούθως: 

"κρατικού πιστοποιητικού γλωσσομάθειας επιπέδου 11 - 
άριστη γνώση κατά το άρθρο 1 του Ν. 2740/1999 ή επιπέ¬ 
δου Γ2 -άριστη γνώση κατά το άρθρο 13 παρ. 19 του 
Ν. 3149/2003." 

3) Το εδάφιο δδ της παρ. β του άρθρου 1 αντικαθίστα¬ 
ται ως ακολούθως: 

"επάρκειας διδασκαλίας ξένης γλώσσας ή πιστοποιητι¬ 
κού ΡΐΌΐίοίθηογ Θαπιόπάρθ ή Μίοάίραπ ή αντίστοιχων πι¬ 
στοποιητικών άλλων γλωσσών." 

4) Η παρ. 4 του άρθρου 3 αντικαθίσταται ως ακολού¬ 
θως: 

"α) οι αιτήσεις και τα παραπάνω δικαιολογητικά υπο¬ 
βάλλονται στις αρμόδιες διευθύνσεις ή γραφεία εκπαί¬ 
δευσης των νομών, όπου ανήκουν οργανικά οι εκπαιδευ¬ 
τικοί. Οι αιτήσεις των εκπαιδευτικών που βρίσκονται στο 
εξωτερικό μπορεί να υποβληθούν στο γραφείο συντονι¬ 
στή εκπαίδευσης της περιοχής τους μέσα στην ίδια προ¬ 
θεσμία. 

β) τα γραφεία των συντονιστών εκπαίδευσης αποστέλ¬ 
λουν αμέσως αντίγραφα των αιτήσεων στις διευθύνσεις ή 
τα γραφεία εκπαίδευσης των νομών, στις οποίες ανήκουν 
οργανικά οι εκπαιδευτικοί που βρίσκονται στο εξωτερικό 
και υποβάλλουν αίτηση στα γραφεία συντονιστών εκπαί¬ 
δευσης .Στη συνέχεια τα γραφεία συντονιστών εκπαίδευ¬ 
σης αποστέλλουν τις πρωτότυπες αιτήσεις στη ΔΙΠΟΔΕ 
του ΥΠΕΠΘ μέσα σε πέντε (5) ημέρες από την ημερομη¬ 
νία λήξης της προθεσμίας υποβολής." 

5) Η παρ. 5 του άρθρου 3 αντικαθίσταται ως ακολού¬ 
θως: 

"Οι διευθύνσεις και τα γραφεία εκπαίδευσης συγκε¬ 
ντρώνουν τις αιτήσεις και τις υποβάλλουν στην αρμόδια 
Διεύθυνση Παιδείας Ομογενών και Διαπολιτισμικής Εκ¬ 
παίδευσης του ΥΠΕΠΘ μέσα σε δέκα (10) ημέρες από τη 
λήξη της προθεσμίας υποβολής αποστέλλοντας παράλ¬ 
ληλα και τα ακόλουθα: 

ί) Πιστοποιητικά υπηρεσιακών μεταβολών, στα οποία 
επιπλέον αναγράφεται η κατ’ έτος πραγματική υπηρεσία 
των εκπαιδευτικών (διδακτική, με απόσπαση σε άλλες 
υπηρεσίες του ΥΠΕΠΘ ή σε υπηρεσίες άλλων υπουρ¬ 
γείων κ.λπ). 

ϋ) Φύλλα μητρώου και ποιότητας των εκπαιδευτικών, 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ίϋ) Τους υπηρεσιακούς-ατομικούς φακέλους των εκπαι¬ 
δευτικών." 

6) Η παρ. 11 του άρθρου 4 αντικαθίσταται ως ακολού¬ 
θως: 

"Προκειμένου περί της διαδικασίας επιλογής συντονι¬ 
στών για την περίοδο 2004-2006 οι πίνακες του άρθρου 3 
παρ.1 της απόφασης αυτής καταρτίζονται εντός του α' 
15-θήμερου του Οκτωβρίου του 2004 και η προκήρυξη 
της παρ. 1 του άρθρου 3 εκδίδεται εντός πέντε (5) ημερών 
από τη δημοσίευση της απόφασης αυτής στην Εφημερί¬ 
δα της Κυβέρνησης. Οι αιτήσεις και τα λοιπά δικαιολογη- 
τικά των υποψηφίων υποβάλλονται εντός αποκλειστικής 
προθεσμίας είκοσι (20) ημερών από την τελευταία δημο¬ 
σίευση της προκήρυξης στον ημερήσιο τύπο." 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. ΥΠΑ/Δ11/Α/33438/13498 (4) 

Καθορισμός αποζημίωσης για την πρόσληψη συμβούλου 
σε θέματα υποστήριξης της ελληνικής υπηρεσίας πο¬ 
λιτικής αεροπορίας στην ανάπτυξη και εφαρμογή δια¬ 
δικασιών που απαιτούνται για να συμμορφωθεί με 
τους κανονισμούς του Συνδέσμου Αεροπορικών Αρ¬ 
χών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ.. 714/1970 (23Α) "περι'ΔΕΜ και 
Οργανώσεως της ΥΠΑ", όπως τροποποιήθηκε με το 
Ν. 1340/1983 (238 Α ). 

2. Τις διατάξειςτου Π.Δ. 56/1989 "περί Οργανισμού της 
ΥΠΑ", όπως τροποποιήθηκε μεταγενέστερα (28 Α ). 

3. Τις διατάξεις της παρ.2 του άρθρου έκτου του 
Ν.2338/1995 (202Α) όπως συμπληρώθηκε με την παρ.3 
του άρθρου 13 του Ν. 2465/1997 (28 Α ) σε συνδυασμό με 
το άρθρ.27του Ν. 2668/1998. 

4. Τις διατάξειςτου ΙΟΑΟ, μέλος του οποίου είναι η Ελ¬ 
λάδα και στις οποίες υποχρεούται να συμμορφώνεται και 
να λαμβάνει τα κατάλληλα μέτρα για την εφαρμογή των, 
όπως αυτές θεσπίζονται με την Σύμβαση του Σικάγο και 
ειδικότερα στα Παραρτήματα (Αππθχθβ) 1,6, 8 και 18. 

5. Τις διατάξειςτου ΟγρΓυε Αιταηρθπίθηΐτης 11.9.1990 
με βάση τις οποίες το Ελληνικό Κράτος σαν πλήρες μέλος 
του Συνδέσμου Αεροπορικών Αρχών (ϋΑΑ) υποχρεούται 
να συμμορφώνεται και να λαμβάνει τα κατάλληλα μέτρα 
για την εφαρμογή των απαιτήσεων, όπως αυτές θεσπίζο¬ 
νται στα αντίστοιχα επίσημα έγγραφα του Συνδέσμου Αε¬ 
ροπορικών Αρχών ("ύοίπί Ανίαίίοπ ΑυίΙιοπΙίθε ΩοουπίΘη- 
13 "). 

6. Τον κοινοτικό Κανονισμό 3922/1991 της Ε.Ε. που 
προβλέπει την εναρμόνιση της νομοθεσίας των κρατών 
μελών με τις απαιτήσεις των κανονισμών του Συνδέσμου 
Αεροπορικών Αρχών (ύΑΑ). 

7. Την εφαρμογή του πλάνου ενεργειών με βάση τα ευ¬ 
ρήματα της ομάδας ελέγχου του Διεθνούς Οργανισμού 
Πολιτικής Αεροπορίας που επιθεώρησε την χώρα μας 


από τις 14 έως και 22 Φεβρουάριου 2000 με βάση το 
υπίνθΓδαΙ δ3ίθίγ ΟνθΓδίράί Αυάίΐ Ργοργβγπ. 

8. Το από 23.6.2004 έγγραφο της εταιρείας Αϊτ ΕυΐΌ53ίθ 
με το οποίο αποδέχεται η συνολική αμοιβή της να ανέλθει 
στο ποσό των 225.900 Ευρώ πλέον ΦΠΑ και παραιτείται 
από τα έξοδα ταξιδιού και τα έξοδα της ΡΠΟ. 

9. Την ανάγκη υποβοήθησης του έργου της ΥΠΑ για την 
εφαρμογή των ανωτέρω από εξειδικευμένο φορέα, ο 
οποίος γνωρίζει και εφαρμόζει αυτά. 

10. Τις διατάξεις του άρθρου 29α του Ν. 1558/1995 
(137 Α ) και του άρθρου 27 2081/1992 (154 Α ), όπως αντικα- 
ταστάθηκε με το άρθρο 1 παρ.2 του Ν. 2469/1997 (38 Α ). 

11. Τις διατάξεις της υπ’ αριθμ. 14650/ΔΙΟΕ 85/ 
17.3.2004 απόφασης του Πρωθυπουργού και του Υπουρ¬ 
γού Οικονομίας και Οικονομικών "Καθορισμός αρμοδιο¬ 
τήτων των Υφυπουργών Οικονομίας και Οικονομικών" (Β' 
519). 

12. Τις διατάξεις του Π .Δ. 81 /2002 "Συγχώνευση των Υπ. 
Εθνικής Οικονομίας και Οικονομικών στο Υπουργείο 
Οικονομίας και Οικονομικών" (Α' 57). 

13. Τις διατάξεις της παρ.3 του άρθρ.83 του Ν. 2362/ 
1995 (Α' 247) και της παρ. 3 του άρθρου 9 του Π.Δ. 
346/1998 (Α230) και το γεγονός ότι η Αϊγ ΕυΐΌ53ίθ αποτε¬ 
λεί τον αποκλειστικό φορέα παροχής συμβουλών στην 
Ευρώπη για την υποβοήθηση του έργου της ΥΠΑ για την 
εφαρμογή των απαιτήσεων του ΙΟΑΟ και του ΘΑΑ καθώς 
και ότι το ανωτέρω έργο αποτελεί συνέχεια προηγούμε¬ 
νης ανάθεσης. 

14. Το γεγονός ότι από τις διατάξεις της παρούσης προ- 
καλείται δαπάνη σε βάρος του προϋπολογισμού της ΥΠΑ 
του Υπουργείου Μεταφορών και Επικοινωνιών (Ειδ. Φ. 39- 
120) τρέχοντος οικονομικού έτους ύψους 266.562 ΕΥΡΩ 
περίπου που θα καλυφθεί σε βάρος των πιστώσεων του 
ΚΑΕ 0873. 

15. Το εξειδικευμένο του έργου και την έλλειψη ανάλο¬ 
γου έμπειρου, πιστοποιημένου και εξειδικευμένου προ¬ 
σωπικού στην ΥΠΑ. 

16. Το εξαιρετικώς επείγον του θέματος λόγω της ανα¬ 
βάθμισης των αεροδρομίων, αποφασίζουμε: 

1. Εγκρίνουμε την πρόσληψη συμβούλου (Αίτ ΕυΐΌ53ΪΘ) 
που θα υποβοηθήσει το έργο της ΥΠΑ για την εφαρμογή 
των απαιτήσεων του ΙΟΑΟ και του ύΑΑ λόγω της σοβαρό¬ 
τητας και του επείγοντος του θέματος. 

2. Έργο του συμβούλου θα είναι η παροχή προς την 
ΥΠΑ ενός πιστοποιημένου εμπειρογνώμονα πτητικής λει¬ 
τουργίας για την υποστήριξη της Ελληνικής Υπηρεσίας 
Πολιτικής Αεροπορίας στην ανάπτυξη και εφαρμογή δια¬ 
δικασιών που απαιτούνται για να συμμορφωθεί με τους 
κανονισμούς του Συνδέσμου Αεροπορικών Αρχών. Η συ¬ 
νολική διάρκεια του παρεχόμενου έργου ανέρχεται σε 
διακόσιες είκοσι (220) ημέρες. 

3. Η αμοιβή του αναδόχου καθορίζεται στο ποσό των 
διακοσίων εξήντα έξι χιλιάδων πεντακοσίων εξήντα δύο 
ΕΥΡΩ (266.562 ΕΥΡΩ), συμπεριλαμβανομένου και του 
ΦΠΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΠΕΤΡΟΣ ΔΟΥΚΑΣ ΜΙΧΑΗΛ ΛΙΑΠΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. ΥΠΑ/Δ11/Α/33439/13497 (5) 

Καθορισμός αποζημίωσης για την πρόσληψη συμβούλου 
σε θέματα υποστήριξης της ελληνικής υπηρεσίας πο¬ 
λιτικής αεροπορίας στην ανάπτυξη και εφαρμογή δια¬ 
δικασιών που απαιτούνται για να συμμορφωθεί με 
τους κανονισμούς του Συνδέσμου Αεροπορικών Αρ¬ 
χών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/1970 (23Α) «περι'ΔΕΜ και 
Οργανώσεως της ΥΠΑ», όπως τροποποιήθηκε με το Ν. 
1340/1983 (238Α). 

2. Τις διατάξεις του Π.Δ. 56/1989 «περί Οργανισμού της 
ΥΠΑ», όπως τροποποιήθηκε μεταγενέστερα (28Α). 

3. Τις διατάξεις της παρ. 2 του άρθρου έκτου του Ν. 
2338/1995 (202 Α) όπως συμπληρώθηκε μετηνπαρ. 3 του 
άρθρου 13 του Ν. 2465/1997 (28Α) σε συνδυασμό με το 
άρθρο 27του Ν. 2668/1998. 

4. Τις διατάξεις του ΙΟΑΟ, μέλος του οποίου είναι η Ελ¬ 
λάδα και στις οποίες υποχρεούται να συμμορφώνεται και 
να λαμβάνει τα κατάλληλα μέτρα για την εφαρμογή των, 
όπως αυτές θεσπίζονται με την Σύμβαση του Σικάγο και 
ειδικότερα στα Παραρτήματα (Αηηθχοε) 1,6, 8 και 18. 

5. Τις διατάξεις του Ογρτυε Αιταηςίθπίθηΐτης 11.9.1990 
με βάση τις οποίεςτο Ελληνικό Κράτος σαν πλήρες μέλος 
του Συνδέσμου Αεροπορικών Αρχών (ύΑΑ) υποχρεούται 
να συμμορφώνεται και να λαμβάνει τα κατάλληλα μέτρα 
για την εφαρμογή των απαιτήσεων, όπως αυτές θεσπίζο¬ 
νται στα αντίστοιχα επίσημα έγγραφα του Συνδέσμου Αε¬ 
ροπορικών Αρχών («ϋοίπί ΑνίαΙίοπ ΑυΙάοπΙίθδ ϋοουπίθη- 
18 »)· 

6. Τον κοινοτικό Κανονισμό 3922/1991 της Ε.Ε. που προ¬ 
βλέπει την εναρμόνιση της νομοθεσίας των κρατών με¬ 
λών με τις απαιτήσεις των κανονισμών του Συνδέσμου Αε¬ 
ροπορικών Αρχών (ϋΑΑ). 

7. Την εφαρμογή του πλάνου ενεργειών με βάση τα ευ¬ 
ρήματα της ομάδας ελέγχου του Διεθνούς Οργανισμού 
Πολιτικής Αεροπορίας που επιθεώρησε την χώρα μας 
από τις 14 έως και 22 Φεβρουάριου 2000 με βάση το 
υηίνθΓεαΙ δαΐθΐγ ΟνθΓείρΙιΐ ΑυάίΙ ΡΐΌρΐ'ΒΠΊ. 

8. Το από 23.6.2004 έγγραφο της εταιρείας Αίτ ΕυΓοεαίθ 
με το οποίο αποδέχεται η συνολική αμοιβή της να ανέλθει 
στο ποσό των 225.900 Ευρώ πλέον ΦΠΑ και παραιτείται 
από τα έξοδα ταξιδιού και τα έξοδα της ΡΒΟ. 

9. Την ανάγκη υποβοήθησης του έργου της ΥΠΑ για την 
εφαρμογή των ανωτέρω από εξειδικευμένο φορέα, ο 
οποίος γνωρίζει και εφαρμόζει αυτά. 

10. Τις διατάξεις του άρθρου 29α του Ν. 1558/1995 
(137Α) και του άρθρου 27του Ν. 2081/1992 (154Α), όπως 
αντικαταστάθηκε με το άρθρο 1 παρ. 2του Ν. 2469/1997 
(38Α). 

11. Τις διατάξειςτης υπ’ αριθμ. 14650/ΔΙΟΕ 85/17.3.2004 
απόφασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

12. Τις διατάξεις του Π .Δ. 81 /2002 «Συγχώνευση των Υπ. 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (Α' 57). 

13. Τις διατάξεις της παρ.3 του άρθρ. 83 του Ν. 
2362/1995 (Α' 247) και της παρ. 3 του άρθρου 9 του Π.Δ. 


346/1998 (Α230), καθώς επίσης και το γεγονός ότι η Αϊγ 
Ε υΓοεαΐθ αποτελείτον αποκλειστικό φορέα παροχής συμ¬ 
βουλών στην Ευρώπη για την υποβοήθηση του έργου της 
ΥΠΑ για την εφαρμογή των απαιτήσεων του ΙΟΑΟ και του 
ϋΑΑ καθώς και ότι το ανωτέρω έργο αποτελεί συνέχεια 
προηγούμενης ανάθεσης. 

14. Το γεγονός ότι από τις διατάξεις της παρούσης προ- 
καλείται δαπάνη σε βάρος του προϋπολογισμού της ΥΠΑ 
του Υπουργείου Μεταφορών και Επικοινωνιών (Ειδ. Φ. 39- 
120) τρέχοντος οικονομικού έτους ύψους 266.562 ΕΥΡΩ 
περίπου που θα καλυφθεί σε βάρος των πιστώσεων του 
ΚΑΕ 0873. 

15. Το εξειδικευμένο του έργου και την έλλειψη ανάλο¬ 
γου έμπειρου, πιστοποιημένου και εξειδικευμένου προ¬ 
σωπικού στην ΥΠΑ. 

16. Το εξαιρετικώς επείγον του θέματος λόγω της ανα¬ 
βάθμισης των αεροδρομίων, αποφασίζουμε: 

1. Εγκρίνουμε την πρόσληψη συμβούλου (Αίτ ΕυΐΌ83ίθ) 
που θα υποβοηθήσει το έργο της ΥΠΑ για την εφαρμογή 
των απαιτήσεων του ΙΟΑΟ και του ύΑΑ λόγω της σοβαρό¬ 
τητας και του επείγοντος του θέματος. 

2. Έργο του συμβούλου θα είναι η παροχή προς την 
ΥΠΑ ενός πιστοποιημένου εμπειρογνώμονα πτητικής ικα¬ 
νότητας / συντήρησης για την υποστήριξη της Ελληνικής 
Υπηρεσίας Πολιτικής Αεροπορίας στην ανάπτυξη και 
εφαρμογή διαδικασιών που απαιτούνται για να συμμορ¬ 
φωθεί με τους κανονισμούςτου Συνδέσμου Αεροπορικών 
Αρχών. Η συνολική διάρκεια του παρεχόμενου έργου 
ανέρχεται σε διακόσιες είκοσι (220) ημέρες. 

3. Η αμοιβή του συμβούλου καθορίζεται στο ποσό των 
διακοσίων εξήντα έξι χιλιάδων πεντακοσίων εξήντα δύο 
ΕΥΡΩ (266.562 ΕΥΡΩ), συμπεριλαμβανομένου και του 
ΦΠΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΠΕΤΡΟΣ ΔΟΥΚΑΣ ΜΙΧΑΗΛ ΛΙΑΠΗΣ 

-♦- 

Αριθμ. 5421.5/12/04 (6) 

Καθορισμός ύψους δαπάνης ορθοδοντικής θεραπείας σε 
ανήλικους ασφαλισμένους του Οίκου Ναύτου για το 
έτος 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του ΠΔ 
894/1981 «Περί της παρεχομένης εις τους ησφαλισμέ- 
νους του Οίκου Ναύτου Προστασίας» (Α' 226) όπως αντι- 
καταστάθηκε από τις διατάξεις της παρ. 1 του άρθρου 8 
του ΠΔ 296/1985 (ΑΊ09). 

2. Τις διατάξεις του εδαφ. (α) της παρ. 3 του άρθρου 22 
του Ν. 2362/1995 «Περί Δημοσίου Λογιστικού, ελέγχου 
των δαπανών του Κράτους κλπ» (Α' 247). 

3. Τις διατάξεις του άρθρου 4 του ΠΔ 79/1990 «Περί 
τροποποίησης Οργανισμού Υπουργείου Οικονομικών και 
Οργανισμού Νομαρχιών» (Α'37). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154), 
όπως αντικαταστάθηκε από το άρθρο 1 παρ. 2α του Ν 
2469/1997 (Α'38). 

5. Τις διατάξεις του ΠΔ 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

6. Την υπ’ αριθμ. 14650/ΔΙΟΕ 85/17.3.2004 Κοινή Από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 519). 

7. Την απόφαση της υπ’ αριθμ. 4694/11/27.5.2004 (θέμα 
1°) συνεδρίασης του Διοικητικού Συμβουλίου του Οίκου 
Ναύτου. 

8. Το γεγονός ότι με την απόφαση αυτή προκαλείται 
ετήσια δαπάνη 732.000,00 ΕΥΡΩ σε βάρος του προϋπο¬ 
λογισμού εξόδων του ΟΝ (ΚΑΕ 0675) έτους 2004 στον 


οποίο έχουν εγγράφει οι σχετικές πιστώσεις, αποφασί¬ 
ζουμε: 

1. Την έγκριση της απόφασης της υπ’ αριθμ. 4694/11/ 
27.5.2004 συνεδρίασης Διοικητικού Συμβουλίου Οίκου 
Ναύτου (θέμα (1°) με την οποία καθορίζεται για το έτος 
2004 το ύψος της δαπάνης για ορθοδοντική θεραπεία που 
παρέχει ο Οίκος Ναύτου στους ανήλικους ασφαλισμέ¬ 
νους του, μέχρι συμπληρώσεως του 18ου έτους της ηλι¬ 
κίας τους, στο ποσό των 305,00 ΕΥΡΩ για κάθε γνάθο. 

Η παρούσα ισχύει από την ημερομηνία δημοσιεύσεώς 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Αυγούστου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




